
BIRŠTONO SAVIVALDYBĖS VISUOMENĖS SVEIKATOS STIPRINIMO PROGRAMA
(programos pavadinimas)

PROGRAMOS APRAŠYMAS
	Biudžetiniai metai
	2022

	Asignavimų valdytojas 
	Birštono savivaldybės administracija
Savivaldybės gydytoja ir VšĮ Birštono pirminės sveikatos priežiūros centras

	Programos kodas
	04

	Šia programa siekiama užtikrinti kokybišką Birštono savivaldybės gyventojų asmens ir visuomenės sveikatos priežiūrą, sveikatos politikos įgyvendinimą savivaldybės lygmenyje. Programa numato formuoti efektyvią sveikatos priežiūros sistemą, tikslingai paskirstyti lėšas asmens ir visuomenės sveikatos priežiūrai, gerinti sveikatos priežiūros paslaugų praeinamumą, kokybę ir pacientų saugą.
Visuomenės sveikatos priežiūra savivaldybės teritorijoje esančiose ikimokyklinio ugdymo, bendrojo ugdymo įstaigose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimas, visuomenės sveikatos stebėsena, psichikos sveikatos stiprinimas. Kitos pagal įstatymus perduotos funkcijos.
Savivaldybėje visų amžiaus grupių gyventojams, nepriklausomai nuo jų lyties, yra prieinamos visuomenės sveikatos paslaugos. Visuomenės sveikatos stebėsenos duomenys yra analizuojami išskiriant lyčių bei amžiaus skirtumus ir akcentuojant sergamumo bei mirtingumo rodiklius.

	Savivaldybės prioritetas (-ai) 
	Savivaldybės bendruomenės poreikių tenkinimas
	Eil. Nr.
	

	Kodas
	Programos tikslo pavadinimas

	01
	Užtikrinti asmens sveikatos priežiūros paslaugų prieinamumą ir skatinti sveiką gyvenseną

	TIKSLAS. Vienas iš pagrindinių gyventojų sergamumo ir mirtingumo mažinimo būdų yra ligų ir sužalojimų profilaktika. Pasaulinė sveikatos organizacija įrodė, kad asmens sveikatą didžiausia dalimi – 50 proc. – lemia žmogaus gyvensenos ypatumai, todėl labai svarbu ugdyti visuomenės sampratą apie sveikatą, formuojant sveikos gyvensenos pagrindus. 

Siekiant šio tikslo yra įgyvendinami šie uždaviniai:
01 Uždavinys. Organizuoti (remti) pirminės sveikatos priežiūros paslaugas. 
Šis tikslas bus įgyvendinamas gerinant pirminės ambulatorinės asmens sveikatos priežiūros paslaugų kokybę, didinant paslaugų prieinamumą savivaldybės gyventojams bei užtikrinant pacientų sveikatos priežiūros teises. Numatoma tęsti profilaktikos sveikatos programų įgyvendinimą. Bus siekiama racionaliai naudoti sveikatos priežiūrai skirtas lėšas, užtikrinti personalo kvalifikacijos kėlimą. Lėšų poreikio augimą sąlygoja dėl gyventojų senėjimo proceso atsirandantis didesnis sveikatos paslaugų poreikis, didėjančios vaistų ir gydymo priemonių kainos. 

Šiam uždaviniui įgyvendinti bus taikomos šios priemonės:

1. Vykdyti ilgalaikes tęstines sveikatinimo programas: „Gimdos kaklelio vėžio ankstyvosios diagnostikos programa“, „Krūties vėžio ankstyvosios diagnostikos programa“, „Priešinės liaukos vėžio ankstyvosios diagnostikos programa“, „Širdies ir kraujagyslių ligų prevencijos programa“, „Storosios žarnos vėžio ankstyvosios diagnostikos programa“.

Priemonės vertinimo kriterijus – 1900 (skaičius kintantis) galinčių paslaugą gauti gyventojų, , kurie prisirašę prie VšĮ Birštono PSPC. 

2. Pirminės  sveikatos  priežiūros  paslaugų  užtikrinimas ir plėtra. 
Šeimos medicinos paslaugos, odontologijos paslaugos, dantų protezavimo paslaugos, slaugos ir palaikomojo gydymo paslaugų plėtra, slaugos paslaugos namuose. Slaugos ir palaikomojo gydymo stacionarinės paslaugos teikiamos pacientams, kurių būklė stabili, tačiau jiems reikalinga nuolatinė sveikatos specialistų priežiūra.
Priemonės vertinimo kriterijus - 1900 (skaičius kintantis) galinčių paslaugą gauti gyventojų, , kurie prisirašę prie VšĮ Birštono PSPC. 
Uždavinio įgyvendinimui planuojama panaudoti 179 000 eurų (iš privalomojo sveikatos draudimo fondo lėšos gaunamos iš teritorinių ligonių kasų pagal faktiškai suteiktas paslaugas).
Už šio uždavinio visų priemonių įgyvendinimą atsakingas VšĮ Birštono pirminės sveikatos priežiūros centras.

02 Uždavinys. Užtikrinti visuomenės sveikatos stiprinimo (priežiūros) paslaugų teikimą.
Lietuvos Respublikos sveikatos sistemos įstatymas įpareigoja savivaldybes rengti ir įgyvendinti Savivaldybės visuomenės sveikatos rėmimo specialiąją programą. Vykdant šį uždavinį bus įgyvendinama Birštono savivaldybės visuomenės sveikatos rėmimo specialioji programa. Programa siekiama finansuoti įstaigų, organizacijų, mokslo ir mokymo institucijų, visuomeninių organizacijų, neformalių grupių projektus, skirtus gyventojų sveikatai gerinti. Programos prioritetai nustatyti atsižvelgiant į Birštono savivaldybės gyventojų sveikatos būklę ir sveikatos priežiūros bei kitų specialistų patirtį, laikantis iki tol vykdytų Birštono savivaldybės visuomenės sveikatos rėmimo specialiosios programos priemonių tęstinumo bei atsižvelgiant į Visuomenės sveikatos stebėsenos programos rodiklius.
Birštono savivaldybė įgyvendina valstybines visuomenės sveikatos priežiūros funkcijas pagal šalyje nustatytus ir patvirtintus visuomenės sveikatos priežiūros prioritetus, tikslus ir uždavinius. Valstybinių visuomenės sveikatos priežiūros funkcijų užtikrinimui savivaldybė sudaro sutartį su Kauno rajono savivaldybės visuomenės sveikatos biuru taip priartindama visuomenės sveikatos priežiūros paslaugas prie savivaldybės gyventojų. Biuras organizuoja ir koordinuoja visuomenės sveikatos priežiūros specialistų, dirbančių bendrojo ugdymo mokyklose, veiklą, aprūpina juos būtinomis vaizdinėmis, metodinėmis, informacinėmis priemonėmis. Biuras vykdo valstybines (valstybės perduotas savivaldybėms) visuomenės sveikatos priežiūros funkcijas: visuomenės sveikatos priežiūrą savivaldybės teritorijoje esančiose ikimokyklinio ugdymo, bendrojo ugdymo mokyklose ugdomų mokinių pagal ikimokyklinio, priešmokyklinio, pradinio, pagrindinio ir vidurinio ugdymo programas, visuomenės sveikatos stiprinimą ir stebėseną; organizuoja visuomenės sveikatos stiprinimo priemones bendruomenėse, vykdo vaikų ir jaunimo visuomenės sveikatos priežiūrą, konsultuoja gyventojus sveikatos išsaugojimo klausimais; užtikrina savižudybių prevencijos prioritetų nustatymą ilgojo ir trumpojo laikotarpių savižudybių prevencijos priemonių ir joms įgyvendinti reikiamo finansavimo planavimą (LRV prioritetas). Biuro vykdoma visuomenės sveikatos priežiūra finansuojama valstybės biudžeto lėšomis.

Šiam uždaviniui įgyvendinti bus taikomos šios priemonės:
1. Vykdyti visuomenės sveikatos rėmimo specialiąją programą.

 Priemonės vertinimo kriterijus – pateiktų ir patvirtintų projektų skaičius, planuojama – 10.

2. Užtikrinti Visuomenės sveikatos biuro veiklą, vykdant visuomenės sveikatos priežiūros funkcijas. 
Priemonės vertinimo kriterijus – gyventojų, gaunančių paslaugą skaičius (visi Birštono savivaldybės gyventojai – 4500).

3. Mokinių visuomenės sveikatos priežiūros švietimo įstaigose finansavimas vykdant Valstybės deleguotą funkciją. 
Priemonės vertinimo kriterijus – ikimokyklinio, priešmokyklinio ir mokyklinio amžiaus vaikų gaunančių paslaugas skaičius (700).

Uždavinio įgyvendinimui planuojama panaudoti 48 000 eurų.
Už šio uždavinio visų priemonių įgyvendinimą atsakinga Birštono savivaldybės administracija, Savivaldybės gydytoja ir su Birštono savivaldybės administracija sutartį sudaręs kitos savivaldybės Visuomenės sveikatos biuras.

03 Uždavinys. Neveiksnių asmenų būklės peržiūrėjimo funkcijos vykdymas. 
Neveiksnių asmenų būklės peržiūrėjimui savivaldybės administracija sudaro komisiją. Komisijos pagrindinis uždavinys - peržiūrėti neveiksnaus tam tikroje srityje asmens būklę ir priimti sprendimą dėl tikslingumo kreiptis į teismą dėl teismo sprendimo, kuriuo asmuo pripažintas neveiksniu tam tikroje srityje, peržiūrėjimo.
Neveiksnių asmenų būklės peržiūrėjimo funkcija vykdoma valstybės lėšomis.

Šiam uždaviniui įgyvendinti bus taikomos ši priemonė:
1. Neveiksnių asmenų būklės peržiūrėjimo funkcijos vykdymo užtikrinimas, sudarant komisiją, kuri atliks neveiksnumo vertinimą. 
Priemonės vertinimo kriterijus – svarstytų asmenų skaičius.

Uždavinio įgyvendinimui planuojama panaudoti 200 eurų.
Už šio uždavinio visų priemonių įgyvendinimą atsakinga Birštono savivaldybės administracija.

04 Uždavinys. Projekto „Ligų valdymo tinklo stiprinimas pasienio teritorijose“ įgyvendinimas. 
Plėtoti tarpvalstybinius gebėjimus, skirtus tinkamiau reaguoti į epidemijų grėsmes. Siekiant pagerinti reagavimo į pandemiją gebėjimą ir sušvelninti neigiamą poveikį sveikatai, projekto įgyvendinimo metu bus įsigyta reikalinga įranga, gerinanti VšĮ Birštono pirminės sveikatos priežiūros centro teikiamų sveikatos priežiūros paslaugas ir kokybę. Projekto metu bus įsigyta diagnostikos, fizioterapijos, laboratorijos, slaugos įranga ir įrankiai.
Šiam uždaviniui įgyvendinti bus taikomos ši priemonė:

1. Ligų valdymo tinklo funkcijos vykdymo užtikrinimas įsigyjant ligų prevencijai skirtą įrangą. 
Priemonės vertinimo kriterijus – medicininės ir prevencinės įrangos įsigijimas.
Uždavinio įgyvendinimui planuojama panaudoti 183 tūkst. eurų.
Už šio uždavinio visų priemonių įgyvendinimą atsakinga Birštono savivaldybės administracija.


	Numatomas programos įgyvendinimo rezultatas:
Programos įgyvendinimas padės suformuoti teigiamą visuomenės požiūrį į sveikatą, leis išaiškinti rizikos veiksnius ir apsaugoti gyventojų sveikatą nuo nepalankių aplinkos veiksnių poveikio, sumažinti gyventojų sergamumą. Taip pat pagerės sveikatos priežiūros paslaugų kokybė ir prieinamumas, o tai turės įtakos gyventojų sveikatos rodikliams. VšĮ Birštono pirminės sveikatos priežiūros centrui turint papildomą finansavimą, įstaiga daugiau lėšų galės skirti sveikatos paslaugų teikimui, kas turės teigiamą socialinį ir ekonominį efektą, leisiantį deramai tenkinti savivaldybės gyventojų ir svečių poreikius. Programa tęstinė. 

	Galimi programos vykdymo ir finansavimo variantai:
Savivaldybės biudžeto lėšos, Valstybės biudžeto lėšos, Aplinkos apsaugos rėmimo specialioji programa, Europos Sąjungos fondo lėšos, privačios lėšos.

	Susiję įstatymai ar kiti svarbūs teisės aktai:
LR Valstybės tarnybos įstatymas; LR Vietos savivaldos įstatymas; LR Sveikatos sistemos įstatymas, LR Viešųjų įstaigų įstatymas; LR Sveikatos priežiūros įstaigų įstatymas, LR Visuomenės sveikatos priežiūros įstatymas ir kt., LR Vyriausybės nutarimai, LR Sveikatos apsaugos ministro įsakymai ir kt.



Veiksmai, numatyti Birštono savivaldybės strateginiame plėtros plane iki 2030 m.: 

I PRIORITETAS. PATRAUKLIOS APLINKOS GYVENIMUI, POILSIUI IR DARBUI KŪRIMAS.
1.3. Tikslas. Laimingos bendruomenės kūrimas.
1.3.3. Uždavinys. Siekti didinti gyventojų sveikos gyvensenos ir fizinio aktyvumo raštingumą bei skatinti ligų prevenciją.
1.3.3.3.Priemonė. Bendruomenės sveikatos priežiūros paslaugų prieinamumą užtikrinančių projektų ir (ar) programų įgyvendinimas.
1.5. Tikslas. Viešųjų paslaugų kokybės gerinimas.
1.5.2. Uždavinys. Sveikatos, socialinių paslaugų kokybės ir prieinamumo gerinimas gyventojams.
1.5.2.4. Priemonė. Kokybiškų sveikatos paslaugų teikimo organizavimas.

Pridedama: 4 PRIEDAS. Birštono savivaldybės 2022-2024 metų strateginio veiklos plano tikslų, uždavinių, priemonių, priemonių išlaidų ir produkto kriterijų suvestinė.







